Faasipinge

Faasipinge on kolmefaasilises elektriahelate süsteemis faasjuhi ja neutraaljuhi vaheline pinge. Kuna faasijuhtide tähised on L1, L2 ja L3 (L inglise keele sõnast live, siin tähenduses ’pingestatud’), siis faasipinged on U1, U2 ja U3, üldistatult Uf.

Kolmefaasilise süsteemi tähises 230/400 V on 230 V faasipinge ja 400 V faasidevaheline pinge. Valdav osa elektritarviteid vajavad ühefaasilist toitevoolu ja on seega ette nähtud faasipingele Uf.

Elektrotehnika